AMAETHYDDIAETH, CYMRU Enwi a chychwyn 1 Enw'r Rheoliadau hyn yw Rheoliadau Cynlluniau Cymorth y Polisi Amaethyddol Cyffredin (Modwleiddio) (Cymru) 2000 a deuant i rym ar 1 Ionawr 2001. Cymhwyso 2 1 Yn ddarostyngedig i baragraff (2), bydd y Rheoliadau hyn yn gymwys i Gymru. 2 Mewn perthynas à thaliadau i ffermwr o dan unrhyw gynllun cymorth ACS, bydd y Rheoliadau hyn yn gymwys i'r graddau, a dim ond i'r graddau, mai'r Cynulliad Cenedlaethol yw'r awdurdod cymwys perthnasol mewn perthynas à daliad y ffermwr. Dehongli 3 1 Yn y Rheoliadau hyn – ystyr “atodiad ALlFf” (“LFA supplement”) yw taliad sy'n cael ei wneud o dan Reoliad y Cyngor (EEC) Rhif 1323/1990 yn sefydlu cymorth penodol ar gyfer ffermio defaid a geifr yn rhai o ardaloedd llai ffafriol y Gymuned , fel atodiad i daliad premiwm i gynhyrchydd cig dafad neu gig gafr; ystyr “awdurdod cymwys perthnasol” (“relevant competent authority”) yw'r awdurdod sy'n awdurdod cymwys perthnasol o fewn ystyr y Rheoliadau System Integredig Gweinyddu a Rheoli 1993 ; ystyr “blwyddyn gynllun” (“scheme year”) yw'r deuddeng mis y gwneir taliadau ar eu cyfer yn unol à'r cynllun cymorth o dan sylw; ystyr “blwyddyn gynllun berthnasol” (“relevant scheme year”) yw'r flwyddyn gynllun sy'n dechrau yn 2001 neu mewn unrhyw flwyddyn ddilynol hyd at a chan gynnwys 2006; ystyr “Bwrdd Ymyrraeth” (“Intervention Board”) yw'r Bwrdd Ymyrraeth ar gyfer Cynhyrchion Amaethyddol a sefydlwyd o dan adran 6(1) o Ddeddf y Cymunedau Ewropeaidd 1972; ystyr “cynllun cymorth” (“support scheme”) yw unrhyw gynllun cymorth a restrir yn yr Atodlen i Reoliad y Cyngor; ystyr “cynllun cymorth IACS” (“IACS support scheme”) yw – unrhyw gynllun cymorth a bennir yn Erthygl 1 o Reoliad y Cyngor 3508/92, fel y mae'r cynllun hwnnw'n effeithiol ar y dyddiad y gwneir y Rheoliadau hyn; unrhyw gynllun sy'n darparu ar gyfer atodiadau ALlFf; ac unrhyw gynllun ar gyfer talu cymorth fel iawndal amaeth-ariannol; Ystyr “cynlluniau'r Bwrdd” (“Board Schemes”) yw cynlluniau cymorth y mae'r Bwrdd Ymyrraeth yn gyfrifol am wneud taliadau mewn perthynas a hwy; ystyr “y Cynulliad Cenedlaethol” (“the National Assembly”) yw Cynulliad Cenedlaethol Cymru; mae I “daliad” yr ystyr a roddir i “holding” gan Erthygl 1(4) o Reoliad y Cyngor 3508/92; ystyr “dibenion perthnasol” (“relevant purposes”) yw dibenion unrhyw daliad a wneir yn unol ag unrhyw fesur sy'n gweithredu unrhyw un o ddarpariaethau Erthyglau 13 i 24 (yn gynhwysol) neu Erthygl 31 o'r Rheoliad Datblygu Gwledig; mae i “ffermwr” yr ystyr a roddir i “farmer” gan Erthygl 1(4) o Reoliad y Cyngor 3508/92; ystyr “iawndal amaeth-ariannol” (“agrimonetary compensation”) yw taliad sy'n cael ei wneud yn unol ag Erthyglau 4 neu 5 o'r Rheoliad Amaeth-ariannol fel atodiad i daliad (“y prif daliad”) sy'n cael ei wneud yn unol à chynllun cymorth; ystyr “y Rheoliad Amaeth-ariannol” (“the Agrimonetary Regulation”) yw Rheoliad y Cyngor (EC) Rhif 2799/98 sy'n sefydlu trefniadau amaeth-ariannol ar gyfer yr ewro ; ystyr “y Rheoliad Datblygu Gwledig” (“the Rural Development Regulation”) yw Rheoliad y Cyngor (EC) Rhif 1257/1999 ar gymorth ar gyfer datblygu gwledig o Gronfa Cyfarwyddo a Gwarantu Amaethyddiaeth Ewrop ( EAGGF ) ac sy'n diwygio a diddymu Rheoliadau penodol; ystyr “Rheoliad y Cyngor” (“the Council Regulation”) yw Rheoliad y Cyngor (EC) Rhif 1259/1999 sy'n sefydlu rheolau cyffredin ar gyfer cynlluniau cymorth uniongyrchol o dan bolisi amaethyddol cyffredin y Gymuned Ewropeaidd; ystyr “Rheoliad y Cyngor 3508/92” (“Council Regulation 3508/92”) yw Rheoliad y Cyngor (EEC) 3508/92 sy'n sefydlu system integredig gweinyddu a rheoli ar gyfer rhai o gynlluniau cymorth y Gymuned ; ac ystyr “y swm perthnasol” (“the relevant amount”) yw unrhyw swm a fyddai'n daladwy gan y Cynulliad Cenedlaethol, neu, yn òl fel y digwydd, y Bwrdd Ymyrraeth, yn unol à'r cynllun cymorth o dan sylw, pe na bai rheoliad 4 yn gymwys. 2 At ddibenion y Rheoliadau hyn, mae taliad yn cael ei wneud yn unol à chynllun cymorth os yw'r canlynol yn wir— a ei fod yn cael ei wneud yn unol à gofynion y cynllun hwnnw; neu b i'r graddau y mae'n cael ei ariannu gan adran Warantu Cronfa Cyfarwyddo a Gwarantu Amaethyddiaeth Ewrop, ei fod yn cael ei wneud yn unol ag unrhyw benderfyniad a wneir gan y Cynulliad Cenedlaethol i weithredu'r cynllun hwnnw. Modwleiddio taliadau cynlluniau cymorth 4 1 Er mwyn cyfrifo swm unrhyw daliad y mae gan unrhyw berson hawl i'w gael yn unol ag unrhyw gynllun cymorth ar gyfer blwyddyn gynllun berthnasol, rhaid i'r Cynulliad Cenedlaethol, neu y Bwrdd Ymyrraeth (yn achos taliadau o dan gynlluniau'r Bwrdd), dynnu o'r swm perthnasol y gyfran benodedig o'r swm hwnnw, a rhaid iddo ddefnyddio'r swm a dynnir felly fel arian at un neu ragor o'r dibenion perthnasol. 2 At ddibenion paragraff (1), ymdrinnir à thaliad iawndal amaeth-ariannol fel petai wedi'i wneud ar gyfer y flwyddyn gynllun y gwnaed y prif daliad y mae'n atodiad iddo ar ei chyfer. 3 Yn y rheoliad hwn, ystyr “y gyfran benodedig” yw – a 2.5% ar gyfer y flwyddyn gynllun sy'n dechrau yn 2001; b 3.0% ar gyfer y flwyddyn gynllun sy'n dechrau yn 2002; c 3.5% ar gyfer y blynyddoedd cynllun sy'n dechrau yn 2003 a 2004; ac ch 4.5% ar gyfer y blynyddoedd cynllun sy'n dechrau yn 2005 a 2006; Llofnodwyd ar ran Cynulliad Cenedlaethol Cymru o dan adran 66(1) o Ddeddf Llywodraeth Cymru 1998 . John Marek Dirpwy Lywydd y Cynulliad Cenedlaethol 14 Rhagfyr 2000